b'\n_START_ARTICLE_\nAbdi-A\xc5\xa1irta\n_START_PARAGRAPH_\nAbdi-A\xc5\xa1irta je bil vladar kraljestva Amurru, ki je vladal v 14. stoletju pr. n. \xc5\xa1t. Bil je v stalnih sporih z vladarjem Biblosa Rib-Haddo._NEWLINE_Medtem ko nekateri trdijo, da je bil Amurru novo kraljestvo v ju\xc5\xbeni Siriji pod egip\xc4\x8dansko nadoblastjo, sodobne raziskave ka\xc5\xbeejo, da je bil med Abdi-A\xc5\xa1irtovim vladanjem decentraliziran in bil sestavljen iz ve\xc4\x8d neodvisnih dr\xc5\xbeav. Iz tega sledi, da je imel Abdi-A\xc5\xa1irta velik politi\xc4\x8dni vpliv na te dr\xc5\xbeave, vendar ni bil njihov vladar. Iz Amarnskih pisem (EA) je razvidno, da se je Rib-Hadda stalno zagrenjeno ogor\xc4\x8deno prito\xc5\xbeeval faraonu Ehnatonu zaradi Abdi-A\xc5\xa1irtovih poskusov, da bi spremenil politi\xc4\x8dno sliko v regiji v njegovo \xc5\xa1kodo._NEWLINE_Abdi-A\xc5\xa1irtova smrt je omenjena v Rib-Haddovem pismu faraonu Ehnatonu EA 101. Na Rib-Haddovo nesre\xc4\x8do je Abdi-A\xc5\xa1irto nasledil njegov enako sposoben sin Aziru, ki je nazadnje Rib-Haddo ujel, izgnal in najverjetneje ubil. Aziru je kasneje prestopil na hetitsko stran, kar je povzro\xc4\x8dilo izgubo egip\xc4\x8danskega nadzora nad severno mejo kraljestva Amurru, ki je bila pod Azirujevo oblastjo.'